open-index/open-wikipedia-markdown huggingface dataset:
Բուրաք Սևինչ

**Բուրաք Սևինչ** (, ), կինոյի և հեռուստատեսության թուրք դերասան։ Նկարահանվել է Բարև, կյանք, Երդում, Գայլերի հովիտ։ Թակարդ հեռուստասերիալներում։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։

## Կենսագրություն
Բուրաք Սևինչը ծնվել է 1985 թվականի ապրիլի 1-ին Ստամբուլում։ Բարձրագույն կրթությունն ստացել է Յըլդըզ տեխնիկական համալսարանում։ Բուրաքը նվագում է քանոն, ուդ, ջութակ և կիթառ։ 2012 թվականին կատարել է իր առաջին դերասանական քայլերը՝ նկարահանվելով «Հորս համար» հեռուստասերիալում։ Այնուհետ նկարահանվել է այնպիսի հեռուստասերիալներում, ինչպիսիք են «Սուտ աշխարհ», «Բա՛րև, կյանք», «Ես նրան շատ էի սիրում», «Գայլերի հովիտ։ Թակարդ» և «Ամուսնացած և կատաղած» հեռուստասերիալները։ Բուրաքն զբաղվում է նաև մոդելային կարիերայով։ Նկարահանվել է մեծ հեղինակություն ունեցող «Երդում» հեռուստասերիալում, որտեղ մարմնավորել է Ֆեթհիի դերը։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։

## Ֆիլմագրություն
### Հեռուստասերիալ

### Կինո

### Ֆիլմարտադրություն
* 2006-2008 - Երկու ընտանիք (գեղարվեստական օգնական)
* 2014-2017 - Վերածնված Էրթուղրուլ (ռեժիսորի օգնական)

## Անձնական կյանք
2015 թվականին ամուսնացել է Շիրին Քըլավուզի հետ։

## Ծանոթագրություններ

Կատեգորիա:21-րդ դարի թուրք դերասաններ
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք մոդելներ
Կատեգորիա:Հեռուստատեսային դերասաններ
Ստորակետի ու կետի արկածները

**«Ստորակետի և կետի արկածները»** (), խորհրդային մուլտիպլիկացիոն ֆիլմ, որն ստեղծել է ռեժիսոր-մուլտիպլիկատոր Նիկոլայ Ֆեոդորովը 1965 թվականին։

## Սյուժե
Երրորդ դասարանի աշակերտ Բորյա Իվանովը «երկուս» է ստացել ռուսաց լեզվի թելադրություննից, քանի որ շատ սխալներ է թույլ տվել, մասնավորապես մոռացել է ստորակետ ու վերջակետ դնել վերջին նախադասության մեջ։ Տուն գալով՝ տղան որոշում է խորամանկության դիմել և անհրաժեշտ տեղերում նշաններ է ավելացնում, որպեսզի հաջորդ օրը դիմի ուսուցչուհուն՝ «երկուսը» «երեք» դարձնելու խնդրանքով։ Ավելացնելով ստորակետ և կետ՝ տղան գնում խաղալու։ Դրանից անմիջապես հետո կետադրական նշանները կենդանանում են և որոշում դաս տալ ծույլին․ վերջակետն ու ստորակետը, որոնք նա ավելացրել էր տանը, որոշում են փախչել նոթատետրից ետ դեպի թանաքաման, որպեսզի Բորյան հաջորդ օրը խայտառակվի և այլևս այդպես չվարվի։ Կետն ու ստորակետը անցնում են սեղանի վրայով,  որտեղ նրանց սպասում են վտանգներ ի դեմս կենդանացած թանաքաբծերի, որ Բորյան թողել էր սփռոցի վրա, ինչպես նաև մի ամբողջ կաթի ծովի, որ նա թափել էր բաժակից։ Հաջողությամբ անցնելով բոլոր վտանգները և հաղթահարելով կաթի ծովը՝ կետն ու ստորակետը նետվում են թանաքի մեջ։ Հաջորդ օրը նրանք հաճույքով հետևում են, թե ինչպես է Բորյան կարմրում դասարանի առջև, երբ ուսուցչուհին ցույց է տալիս նրան, որ վերջին նախադասության մեջ կան միայն այն նշանները, որոնք ինքն է դրել։ Դրանից հետո կետը և ստորակետը երգում են մի երգ այն մասին, որ իրենք միշտ փախչելու են այնպիսի ծույլերից, ինչպիսին է Բորյան։

## Ֆիլմի վրա աշխատել են

* Ռեժիսոր – Նիկոլայ Ֆեոդորով
* Սցենարիտ –  Անատոլի Միտյաև 
* Կոմպոզիտոր –  Սիգիզմունդ Կաց 
* Երգերի տեքստերի հեղինակ  – Յակով Ակիմ  
* Բեմադրող նկարիչ – Մարիա Ռուդաչենկո 
* Նկարիչ-մուլտիպլիկատորներ – Նատալյա Բոգոմոլովա, Օլեգ Սաֆրոնով, Վադիմ Դոլգիխ, Անատոլի Սոլին, Վլադիմիր Զարուբին, Բորիս Ակուլինիչև, Վիոլետա Կարպ, Վեռա Վալերիանովա, Էլվիրա Մասլովա, Նատալյա Օռլովա, Տատյանա Պոմերանցևա 
* Օպերատոր – Բորիս Կոտով 
* Հնչյունային օպերատոր– Բորիս Ֆիլչիկով 
* Դերերը հնչյունավորել են՝
**Վալենտինա Սպերանտովա  – *Բորիս Իվանով  / ուսուցիչ Աննա Պետրովնա* 
**Անատոլի Պապանով  – թանաքաբիծ-*ատաման*
**Կլարա Ռումյանովա – *1-ին ստորակետ / 2-րդ ստորակետ*
**Մարիա Վինոգրադովա   – Կետ

## DVD
Մուլտֆիլմը թողարկվել է «Չեմ ուզում դպրոց գնալ» () մուլտֆիլմերի ժողովածուում «Крупный План» ընկերության կողմից DVD-ով։ Պատկերի և ձայնի թվային վերականգնում ձայնագրության ժամանակ չի կատարվել։ Բացի դրանից, սկավառակում ընդգրկվել են նաև այլ մուլտֆիլմեր՝ «Դասամիջոց № 1», «Չսովորած դասերի երկրում», «Պրոդելկինը դպրոցում», «Վերջին նստարանին»։

* Ձայն – ռուսերեն Dolby Digital 1.0 Mono,
* Տարածաշրջանային կոդ – 0 (All),
* Պատկեր – ստանդարտ 4:3 (1,33։ 1),
* Գույն – PAL,
* Փաթեթավորում – կոլեկցիոն հրատարակություն, 
* Տեղայնացնող – «Крупный План»։

## Ծանոթագրություններ

## Արտաքին հղումներ
* Приключения запятой и точки на сайте Аниматор.ру
* «Ստորակետի ու կետի արկածները» մուլտֆիլմը Յութուբում

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1965 մուլտֆիլմեր
Սոչիի օլիմպիական պարկ

thumb|280px|Օլիմպիական այգու կենտրոնում գտնվող հիմնական շենքերի տեսքը

**Օլիմպիական պարկը** Սոչի քաղաքի գլխավոր օբյեկտներից մեկն է և գտնվում է Սև ծովի ափին։

Օլիմպիական պարկի տարածքում օլիմպիական հարթակներն են, որտեղ անցկացվում են հոկեյի, արագընթաց չմշկասահքի,գեղասահքի մրցույթներ, ինչպես նաեւ XXII Օլիմպիական խաղերի բացման և փակման արարողությունները։ Օլիմպիական այգու օբյեկտների կառուցումն իրականացվել է Ձմեռային օլիմպիական խաղերի անցկացման նպատակով։ Լեռնային կլաստերը գտնվում է Կրասնոյե Պոլյանայի շրջանում, Մզիմտա գետի կիրճից վերև։

## Համառոտ նկարագրություն
thumb|right|280px|Մեդել Պլազայի տեսքը 2014 թվականի օլիմպիական խաղերի ժամանակ
thumb|right|280px|Օլիմպիական այգում գտնվող օբյեկտների դասավորությունը
[thumb|right|280px|[Ֆիշտ (մարզադաշտ)]]
thumb|right|280px|Մեդալ Պլազա

## Կառուցվածք
* Օլիմպիական պարկ (կայան) — երկաթուղու կայարան
* Ֆիշտ (մարզադաշտ) — Ֆուտբոլի մարզադաշտ, 47 000 հանդիսատեսի համար
* Մեծ (սահադաշտ) — Մարզահամերգային համալիր, 12000 հանդիսատեսի համար
* Շայբա (սահադաշտ) — Համառուսական մանկական սպորտի և առողջության կենտրոն, 7000 հանդիսատեսի համար
* Ադլեր-Արենա — Expocentre, 8000 հանդիսատեսի համար
* Այսբերգ — Սահադաշտ, 12000 հանդիսատեսի համար
* Լեդյանոյ կուբ — Սպորտի և ժամանցի կենտրոն, 3000 հանդիսատեսի համար
* Հոկեյի ուսումնական կենտրոն — հոկեյի սահադաշտ, 500 հանդիսատեսի համար
* Գեղասահքի ուսումնական կենտրոն
* Օլիմպիական գյուղ
* Գլխավոր բուժկենտրոն
* Հյուրանոց լրագրողների համար
* Հյուրանոց ՄՕԿ անդամների համար 
* Գրան պրիի Formula 1-ի ուղին
* «Սոչի պարկ».


Պատկեր:On the Sochi Olympic Park Circuit.jpg|Ավտոդրոմ

Պատկեր:Wall of Champions.JPG| 2014 թվականի հաղթողների ցուցատախտակ


## Ծանոթագրություններ

## Արտաքին հղումներ

*  Олимпийский Парк
* Олимпийский-парк.рф — подробный сайт по комплексу
* Олимпийский Парк Онлайн — информационный портал 
* Олимпийский парк на официальном сайте департамента олимпийского наследия краснодарского края 
*  Олимпийский Парк варианты
* Интерактивный макет Олимпийского парка
* Видео Олимпийского парка 

Կատեգորիա:2014 թվականի ձմեռային օլիմպիական խաղեր
Վանաձոր ՖԱ

**«Վանաձոր» ֆուտբոլային ակումբը,** Լոռու մարզի, Վանաձոր քաղաքի ֆուտբոլային ակումբն է։

Ակումբը պրոֆեսիոնալ դեբյուտը կատարեց 1992 թ. Հայաստանի առաջնությունում։ Ակումբը նաև ներկայացել է Ավտոգեն Վանաձոր և Աստղ Վանաձոր անվանումներով։

## Մարզադաշտ
Լոռու մարզի Վանաձոր քաղաքի գլխավոր մարզադաշտի տանտերերն են։ Մարզադաշտը կարող է հյուրընկալել 5000 հանդիասատեսի։

## Ծանոթագրություններ

Կատեգորիա:Ֆուտբոլային ակումբներ
Կատեգորիա:Հայկական ֆուտբոլային ակումբներ
Կատեգորիա:Ֆուտբոլային ակումբներ այբբենական կարգով
Սաբատինա Ջեյմս

**Սաբատինա Ջեյմս**, նաև` **Սաբատինա** (, ), ավստրիացի-պակիստանցի գրող։ Նրա աշխատանքներն ինքնակենսագրական են և մանրամասնորեն նկարագրում են նրա` իսլամից կաթոլիկությանն անցնելուն։

## Վաղ կյանք
Մինչև 10 տարեկանը Սաբատինան որպես մուսուլման ապրել է իր ընտանիքի հետ Դհադարում, Պակիստանում, մինչև ընտանիքի Լինց (Ավստրիա) տեղափոխվելը։ Սաբատինան արագ ներգրավվել ու ձուլվել է ավստրիական հասարակությանը։ Նրա ծնողները դժգոհ էին այս փաստից, քանի որ Ավստրիան ընկալում էին որպես ժամանակավոր բնակավայր։ Քանի որ աղջկա հանդեպ կիրառվող խստությունն անօգուտ էր, ընտանիքը որոշում է նրան ուղարկել Լահոր` ամուսնացնելու նրան իր զարմիկի հետ։ Նրա ծնողները թողնում են նրան Պակիստանում, որտեղ նրան ստիպում են գնալ մեդրեսե։ Ջեյմսը նախ համաձայնում է իր զարմիկի հետ ամուսնությանը` Ավստրիա վերադառնալու հնարավորության համար։ Հայտնվելով Ավստրիայում` նա հրաժարվում է ամուսնությունից։ Նրա ընտանիքը սպառնում է սպանել նրան, այսպիսով նա ստիպված է լինում թաքնվել ու նոր ինքնություն ձեռք բերել։ Արդյունքում նա կապերը խզում է իր ընտանիքի հետ։

## Փախուստ
Սաբատինան քնում է ապաստարաններում և աշխատում է Լինցի սրճարաններից մեկում։ Նրա ծնողները հետևում են նրան և ճնշում գործադրում` ստիպելով ամուսնանալ։ Ջեյմսն իր ընկերների օգնությամբ փախչում է Վիեննա։ Այստեղ նա սկսում է նոր կյանք` փոխելով իր անունն ու կաթոլիկություն ընդունելով։ Նա գիրք է գրում իր փորձառության մասին, և նրա ծնողները դատական հետապնդում են սկսում զրպարտության համար։ Դատարանը նրա օգտին որոշում է կայացնում։ Սաբատինան մկրտվել է փոքր գյուղական եկեղեցում։

## Կարիերա
Ջեյմսը կանանց իրավունքների պաշտպան Terre des Femmes կազմակերպության դեսպանն է։ 2006 թվականից նրա կազմակերպությունը պայքարում է մուսուլման կանանց հավասար իրավունքների համար։

## Աշխատանքներ
* *Sabatina. From Islam to Christianity – a death sentence*, 2003.
* *Thou shalt die for your happiness. Caught between two worlds*, 2004.
* *Tears wedding*, 2006.
* *My Fight for Faith and Freedom*, 2010, .
* *Only the truth makes us free: My Life between Islam and Christianity*, Pattloch 12 September 2011, .

## Ծանոթագրություններ

## Արտաքին հղումներ
* German National Library
* 

Կատեգորիա:Ավստրիացի գրողներ
Կատեգորիա:Պակիստանցի գրողներ
Կատեգորիա:Կանանց իրավունքների իրավապաշտպաններ
Կատեգորիա:Ինքնակենսագիրներ
Քյոռօղլի (այլ կիրառումներ)

**Քյոռօղլի**, կարող է վերաբերել՝
* «Քյոռօղլի», Միջին Արևելքում և Միջին Ասիայում տարածված վիպական-բանահյուսական գրական հուշարձան,
* «Քյոռօղլի», գրականագետ Հեյդար Իսմայլովի լիբրետոյի հիման վրա Ուզեիր Հաջիբեկովի օպերա,
* Քյոռօղլի, գյուղ Արևելյան Հայաստանի Կարսի մարզում։
Էդմունդ Շոտլանդացի

**Էդմունդ** կամ **Էտմոնդ մեք Մաիլ Քոլուիմ** (), Շոտլանդիայի թագավոր Մալքոլմ III-ի ու իր երկրորդ կնոջ՝ Ուեսսեքսի Մարգարեթի որդի։  Նրան կարելի է գտնել շոտլանդական թագավորների որոշ ցուցակներում, բայց չկա վկայություն, որ նա եղել է թագավոր։  Թեև Էդմունդը հավանաբար Մալքոլմի ու Մարգարեթի երկրորդ որդին էր, նրան դուրս են մղել  հետագա ժառանգորդությունից,  քանի որ նա դավաճանել էր իր եղբայրներին՝ անցնելով իրենց հորեղբայր Դոնալդ III-ի կողմը։

Էդմունդի հոր ու նրա ճանաչված ժառանգորդ Էդվարդի՝ Մարգարեթի ավագ որդու մահից հետո 1093 թվականի նոյեմբերին Էդմունդի հորեղբայր Դոնալդը վերցրել է գահը։ Էդմունդն ու իր կրտսեր եղբայրներ Էդգարը, Ալեքսանդրը և Դավիդը փախել են արտասահման, Անգլիա, որ միանան իրենց խորթ եղբայր Դունկանին Ուիլյամ Ռուֆուսի արքունիքում։

1094 թվականին Դունկանը Ռուֆուսի օրհնությամբ ու անգլիական արքունիքի հողազուրկ ազնվականների ու Լոթիանի հողատերերի օգնությամբ հեռացրել է Դոնալդին գահից։ Ենթադրվում է, որ Էդմունդը, որը տարիքով հաջորդն էր, Դունկանի ճանաչված ժառանգորդն էր։ Ապստամբությունն ստիպել է Դունկանին իր անգլիացի դաշնակիցներին տուն ուղարկել, որից կարճ ժամանակ անց սպանվել է։  Սպանողը Մաել Փեթայրն էր, բայց Ուլստերի տարեգրություններն ու Ուիլյամ Մալմեզբերին համաձայնում են, որ սպանությունը տեղի է ունեցել Դոնալդի ու Էդմունդի հրամանով։

Ինչն է ստիպել Էդմունդին միանալ իր հորեղբորը, անհայտ է։ Ենթադրվում է, որ Դոնալդը նրան նշանակել է իր ժառանգորդ, քանի որ ինքը չի ունեցել որդիներ, և կարծում են, որ Էդմունդին կալվածք է շնորհվել իշխելու համար։

Էդմունդի մորեղբայր Էդգար Էթելինգը 1097 թվականին եկել է հյուսիս ու Դոնալդին քշելով գահից, թագավոր նշանակել Էդգարին, իսկ Ալեքսանդրին՝ նրա ժառանգորդ։ Մինչ Դոնալդին խեղել ու բանտարկել են, ու նա մահացել է 1099 թվականին, Էդմունդն ավելի  բախտավոր էր։ Նրա գլուխն ածիլել են  ու ուղարկել Քլունիաք վանքը Մոնտակուտում, Սոմերսեթում։ Մահվան ստույգ ժամանակը հայտնի չէ։

## Ծանոթագրություններ

*Duncan, A.A.M., *The Kingship of the Scots 842&ndash;1292: Succession and Independence.* Edinburgh University Press, Edinburgh, 2002. 
*Oram, Richard, *David I: The King Who Made Scotland.* Tempus, Stroud, 2004. 
*Oram, Richard, *The Canmores: Kings & Queens of the Scots 1040-1290*, Tempus, Stroud, 2002, 

## Արտաքին հղումներ
*Annals of Ulster (translated) at University College Cork CELT Corpus of Electronic Texts

Կատեգորիա:Շոտլանդացի արքաներ
Վերա Կամշա

**Վերա Վիկտորովնա Կամշա** (, ), պատմական ֆենտեզի ժանրի  ռուս գրող, լրագրող։

## Կենսագրություն
Վերա Կամշան ծնվել է 1962 թվականին Լվովում։ Ավարտել է Լվովի պոլիտեխնիկական ազգային համալսարանը՝ ստանալով «ինժեներ-նավթագործ մասնագետի» որակավորում։ Ավարտելուց հետո մեկնել է Լենինգրադ, որտեղ նախ աշխատել է որպես Լենսովետի պատգամավորի օգնական։ Լրագրությամբ սկսել է զբաղվել 1994 թվականից։ Նիկ Պերումովի հետ ծանոթանալուց հետո սկսել է պատմական ֆենտեզի ժանրով վեպեր գրել։ 2001 թվականին տպագրվել է Վերա Կամշայի առաջին գիրքը՝  «Խավար աստղ» ֆենտեզի վեպը, «Անհամեմատելի իրավունք» (2001) վեպի հետ կազմել է «*Хроник Арции*» առաջին դիալոգը։ Հետագայում այս նույն ցիկլի մեջ են ընդգրկվել նաև *«Кровь Заката»*, *«Довод королей»* (2002) և *«Башня Ярости»* (2003) դիալոգները։

«Էթերնի արտացոլանքներ» առաջին գիրքը թարգմանվել է լեհերն։ Այն հրատարակել է վրոցլավյան Dolnośląskie հրատարակչատունը։

## Մատենագիտություն
*Хроники Арции* (Արցիի քրոնիկներ) շարք
* Тёмная звезда (Խավար աստղ, 2001)
* Несравненное право (Անհամեմատելի իրավունք, 2001)
* Кровь заката (Արևածագի արյունը, 2002)
* Довод королей (Թագավորների փաստարկը, 2002)
* Башня ярости. Черные маки (Կատաղության աշտարակ։ Սև կակաչներ, 2003)
* Башня ярости. Всходы ветра (Կատաղության աշտարակ։ Քամու առաջացում, 2003)

*Отблески Этерны* (Էթերնի արտացոլանքներ) շարք
* Красное на красном (Կարմիրը կարմրին, 2004)
* От войны до войны (Պատերազմից պատերազմ, 2005)
* Лик Победы (Հաղթանակի դեմքը, 2005)
* Зимний излом. Из глубин (Ձմեռային ոլորան։ Խորքից, 2006)
* Зимний излом. Яд минувшего (Ձմեռային ոլորան։ Անցյալի թույնը, 2007)
* Сердце Зверя. Правда стали, ложь зеркал (Գազանի սիրտը։ Պողպատի ճշմարտությունը, հայելիների սուտը, 2008)
* Сердце зверя. Шар судеб (Գազանի սիրտը։ Ճակատագրի գունդ, 2009)
* Синий взгляд смерти. Закат (Մահվան կապույտ աչքերը. մայրամուտ, 2011)
* Синий взгляд смерти. Полночь (Մահվան կապույտ աչքերը. կեսգիշեր, 2012)
* Синий взгляд смерти. Рассвет, часть 1 (Մահվան կապույտ աչքերը. արևածագ, մաս 1, 2017)
* Синий взгляд смерти. Рассвет, часть 2 (Մահվան կապույտ աչքերը. արևածագ, մաս 2, 2017)
* Синий взгляд смерти. Рассвет, часть 3 (Մահվան կապույտ աչքերը. արևածագ, մաս 3, TBR 2017)
* Синий взгляд смерти. Рассвет, часть 4 (Մահվան կապույտ աչքերը. արևածագ, մաս 4, TBR 2017)

Շարքից դուրս
* Время золота, время серебра (Ոսկու ժամանակ, արծաթի ժամանակ, 2005) Էլեոնորա և Սերգեյ Ռատկևիչի հետ
* Кесари и Боги (Կեսարներն ու աստվածները, 2008)
* Млава Красная (Կարմիր Մլավան, 2011) Նիկ Պերումովի հետ

## Մրցանակներ
* Ֆանտաստիկայի աշխարհ մրցանակ *Lik Pobedy* գրքի համար՝ որպես 2005 թվականի լավագույն ֆենտեզի վեպ .
* *Zimny Izlom* գրքի համար Ռումատայի սուր մրցանակ (2008)
* Ռոսկոն (Roscon) հատուկ մրցանակ (2011)

## Ծանոթագրություններ

## Արտաքին հղումներ
* Vera Kamsha official website
* Mir Fantastiki interview with Vera Kamsha 
* Arcia Chronicles and Reflections of Eterna at TV Tropes.

Կատեգորիա:Լվովի պոլիտեխնիկական ազգային համալսարանի շրջանավարտներ
Կատեգորիա:Ուկրաինացի արձակագիրներ
Կատեգորիա:Ուկրաինացի լրագրողներ
Կատեգորիա:Ուկրաինացի կին գրողներ
Կատեգորիա:Ռուս կին գրողներ
Հաուսեր

**Ստեփան Հաուսեր** (, ), խորվաթ թավջութակահար, Լուկա Սուլիչի հետ մեկտեղ կազմում են «2CELLOS» թավջութակային դուետը։

## Կենսագրություն
Ստեփան Հաուսերը ծնվել է 1986 թվականի հունիսի 15-ին Խորվաթիայի Պուլա քաղաքում, երաժիշտների ընտանիքում, և մանկուց ձեռք է բերել երաժշտական հմտություններ։ Քույրը լրագրող է աշխատում է հայրենի Պուլա քաղաքում։

Միջնակարգ կրթություն ստացել է Ռիեկայում, որից հետո սովորել է Դուբլինի Թրինիթի քոլեջում։ Հետագայում ընդունվել է Մանչեստրի Թագավորական Հյուսիսային երաժշտական քոլեջը, ապա սովորել ԱՄՆ-ում՝ թավջութակահար Բերնարդ Գրինհաուզի ղեկավարության ներքո։

## Երաժշտական կարիերա
alt=|աջից|270x270փքս
Առաջին անգամ ելույթ է ունեցել Լոնդոնի Wigmore Hall-ում։ Ելույթներ է ունեցել Ալբերտ թագավորական սրահում, Ամստերդամի Կոնսերտգեբաույում, Southbank Centre-ում, երկու անգամ ելույթ է ունեցել արքայազն Չարլզի համար Բուքինգհեմյան և Սենթ-Ջեյմս պալատներում։ Վարպետության դասեր է ստացել հայտնի թավջութակահարներ Մստիսլավ Ռոստրոպովիչի, Բերնարդ Գրինհաուզի, Հենրիխ Շիֆի, Ֆրանս Հելմերսոնի, Արտո  Նորասի, Ռալֆ Կիրշբաումի, Վալտեր Դեշպալի, Ֆիլիպ Մյուլերի և այլոց մոտ։ Ոչ շատ պարապել է Ալեքսանդր Իվաշկինի հետ, իսկ ավելի ուշ ավարտել է ասպիրանտուրան նրա տիկնոջ՝ թավջութակահարուհի Նատալի Պավլուցկոյի ղեկավարությամբ։

2011 թվականի հուվարին, թավջութակահար Լուկա Շուլիչի հետ միասին  կատարեցին Մայքլ Ջեքսոնի «Smooth Criminal» հիթի քավր տարբերակը ձևափոխած երկու թավջութակի համար։ YouTube-ում տեղադրելուց մի քաի օր հետո այն համաշխարհաին սենսացիա  դարձավ։

## Անձնական կյանք
2015 թվականից հարաբերությունների մեջ է գտնվել խորվաթ փոփ երգչուհի Ելենա Ռոզգոյի հետ։ 2016 թվականի սկզբին տեղի ունեցավ նրանց նշանադրությունը, սակայն 2017 թվականի սեպտեմբերին նրանք բաժանվեցին։ Որոշ ժամանակ կապ է ունեցել դաշնակահար Լոլա Աստանովայի հետ, բայց 2018 թվականի հունվարին հայտարարեց, որ զույգ չունի։

## Մրցանակներ
Քսանմեկ ազգային և միջազգային մրցույթների առաջին մրցանակակիր է։

* PLG Young Artists Auditions-ի դափնեկիր (2009),
* J & A Beare Solo Bach Competition-ի դափնեկիր (2009),
* NYOS Staffa Award-ի դափնեկիր (2009),
* Philharmonia Orchestra — Martin Musical Scholarship Fund-ի դափնեկիր (2009 և 2008),
* Eastbourne Symphony Orchestra Young Soloist Competition-ի դափնեկիր (2009 և 2007),
* Tunbridge Wells International Young Concert Artists Competition-ի դափնեկիր (2008 և 2006),
* Computers in Personnel International Concerto Competition-ի դափնեկիր (2008),
* Frankopan Fund Award-ի դափնեկիր (2006),
* ауреат MBF Music Education Awardժ-ի դափնեկիր (2006 և 2005)
* Adam International Cello Festival and Competition-ի հաղթող և մրցանակակիր (2009, Նոր Զելանդիա)
* VTB Capital Prize for Young Cellists-ի մրցանակակիր (2009)

## Ծանոթագրություններ

Կատեգորիա:Թավջութակահարներ
Կատեգորիա:Խորվաթ դասական երաժիշտներ
Հայկ Հովակիմյան (այլ կիրառումներ)

**Հայկ Հովակիմյան** կարող է վերաբերվել.

* Հայկ Հովակիմյան, խորհրդային հայ ռազմական գործիչ։
* Հայկ Հովակիմյան, հայ պրոդյուսեր, տեսաբլոգեր, յություբեր։
Գառնիկ Հովհաննիսյան

**Գառնիկ Միքայելի Հովհաննիսյան** (ապրիլի 27, 1960, Մարտակերտ, ԼՂԻՄ, Ադրբեջանական ԽՍՀ, ԽՍՀՄ - հունիսի 13, 1992, Բուզլուղ, Արցախ), հայ ազատամարտիկ, Արցախյան պատերազմի մասնակից։

## Կենսագրություն
Գառնիկ Հովհաննիսյանը ծնվել է 1960 թ. ապրիլի 27-ին Մարտակերտում։ Սկզբնական կրթությունը ստացել է Մարտակերտի միջնակարգ դպրոցում, որտեղ սովորել է մինչև 7-րդ դասարանը։ Այնուհետև ընտանիքը տեղափոխվել է Երևան, որտեղ Գառնիկը իր ուսումն շարունակել է Վահան Տերյանի անվան № 60 դպրոցում։ 1978-1980 թթ.-ին ծառայել է Խորհրդային բանակում, իսկ զորացրվելուց հետո ընդունվել է Հայաստանի պետական տնտեսագիտական համալսարան, որը ավարտել է 1987 թ.։ 1988 թ. միացել է Արցախյան շարժմանը։ Լինելով ՀՅԴ անդամ՝ նա միացել է Կարոտ Մկրտչանի հրամանատարությամբ գործող ջոկատին, որի կազմում մասնակցել է Մանաշիդի, Էրքեջի, Բուզլուխի և այլ գյուղերի պաշտպանությանը։

Գառնիկ Հովհաննիսյանը անհետ կորել է 1992 թ. հունիսի 13-ին Բուզլուխում՝ 32 տարեկան հասակում՝ Բուզլուխի ինքնապաշտպանության ժամանակ։

## Մրցանակներ
Հայրենիքի պաշտպանության ժամանակ ցուցաբերած անձնական արիության համար Գառնիկ Միքայելի Հովհաննիսյանը պարգևատրվել է ՀՀ «Արիության համար» և ԼՂՀ «Արիության համար» մեդալներով։

## Ծանոթագրություններ

Կատեգորիա:Արցախյան պատերազմի մասնակիցներ հայկական կողմից
Կատեգորիա:Արցախյան պատերազմում զոհված ազատամարտիկներ
Կատեգորիա:Հայ ազատամարտիկներ
Կատեգորիա:Հայաստանի պետական տնտեսագիտական համալսարանի շրջանավարտներ
Յուլիուս Տորմա

**Յուլիուս (Դյուլա) Տորմա** (, , ), էթնիկ սլովակ, հունգարացի բռնցքամարտիկ, որը հանդես էր գալիս Չեխոսլովակիայի կազմում։ Լոնդոնում կայացած Օլիմպիական խաղերի չեմպիոն (1948), Եվրոպայի չեմպիոն (1949):

## Կենսագրություն
Յուլիսը ծննդյան օրից ապրում էր Հունգարիայում։ Նա սկսել է բռնցքամարտով զբաղվել 13 տարեկան հասակից։ Արդեն 19 տարեկանում, նա հաղթել է Հունգարիայի առաջնությունում, այնուհետև հաջորդել են երկրի չեմպիոնի հինգ տիտղոսների շարքը։

1946 թվականի օգոստոսին նա ընտանիքով տեղափոխվեց Չեխոսլովակիա, 1946-1956 թվականներին հանդես է եկել սիրողական ռինգում Պրահայի բանակի սպորտային ակումբի համար։ Չեխոսլովակիայի տասնակի չեմպիոն։ Երեք Օլիմպիական խաղերի մասնակից (1948, 1952, 1956):

## Օլիմպիական խաղերի արդյունքներ

**Օլիմպիական խաղեր 1948 (մինչև 67 [[կգ]] քաշ).**

Հաղթել է Գուստավ Բենեին (Հունգարիա) միավորներով

Հաղթել էՔլիֆորդ Բլեկբերնին (Կանադա) նոկաուտով 2-րդ ռաունդում

Հաղթել է Աուրելիո Դիասա Կադավեդային (Իսպանիա) որակազրկմամբ 2-րդ ռաունդում

Հաղթել է Ալեքսանդրո դ’Օտավիոյին (Իտալիա) միավորներով

Հաղթել է Հորաս Հերինգիգ (ԱՄՆ, անգլ.՝ *Hank Herring* ) միավորներով

**Օլիմպիական խաղեր 1952 (մինչև 67 կգ քաշ).**

Հաղթել է Ջոն Պատրիկ Մելոնիին (Մեծ Բրիտանիա) միավորներով

Հաղթել է Լուիս Հեյջին (ԱՄՆ) միավորներով

Պարտվել է Զիգմունտ Խիխլային (Լեհաստան) միավորներով

**Օլիմպիական խաղեր 1956 (մինչև 75 կգ քաշ).**

Հաղթել է Հովարդ Ռիխտերին (Ավստրալիա) միավորներով

Պարտվել է Ռամոն Տապիային (Չիլի) նոկաուտով 2-րդ ռաունդում

## Ծանոթագրություններ

## Արտաքին հղումներ
* Յուլիուս Տորմա BoxRec կայքում 
* 

Կատեգորիա:Մարզիկներ այբբենական կարգով
Կատեգորիա:Օլիմպիական չեմպիոններ
Կատեգորիա:Բռնցքամարտիկներ այբբենական կարգով
Ղամբար Հուսեյնլի

**Ղամբար Մաշադի Մուխտար օղլի Հուսեյնլի** (, ), ադրբեջանցի կոմպոզիտոր, Ադրբեջանական ԽՍՀ-ի արվեստի վաստակավոր գործիչ (1961), Գանձակի պետական Ֆիլհարմոնիայի և Ադրբեջանի ռադիոյի հեռարձակման պետական կոմիտեի ազգային նվագարանների պետական նվագախմբի գեղարվեստական ղեկավարը։

## Կենսագրություն
Ղամբար Հուսեյնլին ծնվել է 1916 թվականին ապրիլի 16-ին Գանձակում։ 1925 թվականին նա սկսեց սովորել Գանձակի թիվ մեկ դպրոցում։ 1927 թվականին նա ընդունվել է Գանձակի միջնակարգ երաժշտական դպրոցի թառ դասարանը։ 1929 թվականին ընդունվել է Գանձակի մանկավարժական տեխնիկում։ 1934 թվականին ավարտել է տեխնիկումը և ուղարկվել Բաքու `մանկավարժական կոլեկտիվի որոշմամբ կրթությունը շարունակելու համար։ 1940 թվականին աշխատել է որպես Ադրբեջանի  ազգային նվագարանների պետական նվագախմբում դիրիժորի օգնականը։ 1951 թվականին ընդունվել է Ա. Զեյնալլու անվան Բաքվի միջնակարգ երաժշտական դպրոցը։

Ղամբար Հուսեյնլիի ստեղծագործական հարուստ ժառանգությունը ներառում է երգեր, գործիքային կատարումներ, ռոմանսներ։ Նա ստեղծագործել է տարբեր ոճերով՝ դասական, էստրատա և այլն։ Հուսեյնլիի ստեղծագործական ոճը ձևավորվել է Ուզեիր Հաջիբեկովի և Ֆիքրեթ Ամիրովի ազդեցությամբ։  Կոմպոզիտորը մեծ հեղինակություն է վայելել և համագործակցել է պոետ Զեյնալ Խելիլի և երգիչ Սառա Ղադիմովայի հետ։

## Մրցանակներ և պարգևներ
* Ադրբեջանական ԽՍՀ-ի արվեստի վաստակավոր գործիչ - 1960;

## Ծանոթագրություններ

Կատեգորիա:Ադրբեջանցի կոմպոզիտորներ
Փոքր Ֆատրա

**Փոքր Ֆատրա** (, ), լեռնաշղթա Արևմտյան Կարպատներում՝ Կենտրոնական Սլովակիայի հյուսիս-արևմուտքում։ Որպես երկրաբանա-ձևաբանական (գեոմորֆոլոգիական) համակարգ՝ մաս է կազմում Ֆատրա-Տատրա տարածաշրջանի։ Ստրեչնո գյուղի մերձակայքում *Վահ* գետը նրան բաժանում է երկու՝ *Լուչանսկա Մալա Ֆատրա* և *Կրիվանսկա Մալա Ֆատրա*  հատվածների։ Ինչպես Կրիվանսկա հատվածի, այնպես էլ ամբողջ լեռնաշղթայի բարձրագույն կետը Վելկի Կրիվան սարն է, որը ծովի մակերևույթից բարձր է 1709 մետր։ Մյուս՝ Լուչանսկա հատվածի ամենաբարձր կետը Վելկա Լուկա սարն է (1476 մ)։ Լեռնաշղթայի միջուկը կազմված է գրանիտային ապարներից, սակայն առավել տարածված են ծալքային ապարները՝ դոլոմիտներն ու կրաքարը։ 
## Հակիրճ տեղեկատվություն
Փոքր Ֆատրան հայտնի է իր բազմաթիվ կիրճերով, ժայռային կազմավորումներով, ջրվեժներով, որոնցից ամենաբարձրը *Շուտովո*ն է՝ ջրաշերտի ուղղահայաց 38 մետր գահավիժումով։ Կրիվանսկա հատվածը հռչակվել է հոյակապ Վրատնա դոլինայով և այդտեղ գտնվող հնամենի ու գեղատեսիլ Շտեֆանովա գյուղակով, որ ձմեռային մարզաձևերի համբավավոր կենտրոն է։ Զբոսաշրջային կենտրոններ են նաև սլովակ ազգային հերոս Յուրայ Յանոշիկի ծննդավայր Տերչովան և Զազրիվա գյուղը, որտեղ սլովակյան նրբուտեստներից մեկը համարվող *կորբաչիկի* տեսկի ոչխարի պանիրն է պատրաստվում։  
Տատրաներից դուրս դահուկային մարզաձևերով զբաղվելու լավագույն վայրի համբավ է վայելում Վելկա Լուկա սարի և Մարտին քաղաքի միջև ընկած Մարտինսկե հոլե հանգստյան տունը։

Փոքր Ֆատրա լեռնաշղթան, որ պատմական *Տուրեց* մարզի արևմտյան սահմանն է ձևավորում, դեռևս 1988 թվականին ձեռք է բերել ազգային պարկի կարգավիճակ։ Նրա տարածքում տասնչորս պահպանվող բնապահպանական արգելոցներ կան։
## Տեսարժան վայրեր
* Օրավսկի հրադ, Բուդատին ամրոցները
* Ստրեչնյանսկի գրադ, Ստարհրադ, Լյետավա, Զնև ամրոցների ավերակները
* Ժայռեր, քարանձավներ, ջրվեժներ, լեռնային լճեր
* Լեռնադահուկային բազմաթիվ կենտրոններ
## Պատկերասրահ

Image:Velky krivan.jpg|Լեռնաշղթայի ամենաբարձր սարը՝ Վելկի Կրիվանը
Image:Klak.jpg|Կլակ սարը (1351 մ)
Image:Malá Fatra by Pudelek 06 - Chleb.JPG|Խլեբը (1646 մ)
Image:Starý hrad.jpg|Ստարի հրադի ավերակները
Image:Tiesňavy.jpg|Վրատնա դոլինան
Image:Velky Rozsutec.jpg|Վելկի Ռոզսուտեցը (1610 մ)
Image:Martin ( east view ).jpg|Մարտինսկե հոլե հանգստյան տունը
Image:Mala fatra2.jpg|Վրատնա դոլինան
Image:Sutovsky vodopad.jpg|Շուտովո ջրվեժը
Podzamek Orawski.jpg|Օրավսկի հրադ ամրոցը


## Ծանոթագրություններ

## Արտաքին հղումներ

*[ Փոքր Ֆատրան http://www.spectacularslovakia.sk/-ում SpectacularSlovakia.sk
*Փոքր Ֆատրայի տիպական ծաղիկները

Կատեգորիա:Լեռնաշղթաներ այբբենական կարգով
Կատեգորիա:Սլովակիայի լեռներ
Կատեգորիա:Կարպատներ
Կրուպսկայայի փողոց (Յալթա)

**Կրուպսկայայի փողոց** (), փողոց Ղրիմի Յալթա քաղաքի 10-րդ միկրոշրջանում։ Անվանվել է ռուս խորհրդային պետական և կուսակցական գործիչ, Վլադիմիր Լենինի կնոջ` Նադեժդա Կոնստանտինովնա Կրուպսկայայի (1869-1939) պատվին։ Սկիզբ է առնում Նախիմովի նրբանցքի թիվ 12 տան մոտից և ավարտվում Տիմիրյազևի փողոցի հետ հատումով։ Երկարությունը 540 մետր է։

## Նկարագրություն
Յալթա քաղաքի Կրուպսկայայի փողոցը գտնվում է 10-րդ միկրոշրջանում։ Այն սկսվում է Նախիմովի նրբանցքի թիվ 12 տան մոտից, հատում Գրիգորևի փողոցը, Ֆուրմանի փողոցը, Մայոր Սավելևի փողոցը և ավարտվում Տիմիրյազևի փողոցի հետ հատումով։ Փողոցում կա համարակալված 51 շինություն։ Երկարությունը 540 մետր է։

Կրուպսկայայի փողոցի փոստային դասիչն է՝ 298637։

Փողոցն անվանվել է ռուս խորհրդային պետական և կուսակցական գործիչ, մանկավարժական գիտությունների դոկտոր, ԽՍՀՄ գիտությունների ակադեմիայի պատվավոր անդամ, Վլադիմիր Իլյիչ Լենինի կնոջ` Նադեժդա Կոնստանտինովնա Կրուպսկայայի (1869-1939) պատվին։ 1918 թվականին նա ընտրվել է Հասարակական գիտությունների սոցիալիստական ակադեմիայի անդամ։ 1920 թվականի նոյեմբերից եղել է լուսժողկոմատին կից գլխքաղլուսի նախագահ, 1929 թվականից՝ ՌԽՖՍՀ լուսժողկոմի տեղակալ։ Լենինի և կուսակցության, ժողովրդական կրթության հարցերի ու կոմունիստական դաստիարակության մասին աշխատությունների հեղինակ է։ Աճյունն ամփոփված է Կրեմլի պատի մեջ։

## Ծանոթագրություններ

## Աղբյուրներ
*Улица Крупской в Ялте
*Подробная карта улица Крупской, город Ялта со спутника с номерами домов, индекс и маршруты, Яндекс, Гугл карта 

## Արտաքին հղումներ
*г. Ялта, улица Крупской 

Կատեգորիա:Յալթայի փողոցներ
Գորկու փողոց (Յալթա)

**Գորկու փողոց** (), փողոց Ղրիմի Յալթա քաղաքում։ Անվանվել է պրոլետարական հայտնի գրող Ալեքսեյ Մաքսիմովիչ Գորկու (1868-1936) պատվին։ Սկիզբ է առնում Կրասնոարմեյսկայա փողոցից և ավարտվում Բլյուխերի փողոցի և Ուկրաինական փողոցի հանգույցում։ Երկարությունը 1 կիլոմետր է։

## Նկարագրություն
Յալթա քաղաքի Գորկու փողոցը սկսվում է Կրասնոարմեյսկայա փողոցից և ավարտվում Բլյուխերի փողոցի և Ուկրաինական փողոցի հանգույցում։ Փողոցում կա համարակալված 35 շինություն։ Երկարությունը 1 կիլոմետր է։

Գորկու փողոցի փոստային դասիչն է՝ 298604։

Փողոցն անվանվել է ռուս խորհրդային գրող, սոցիալիստական ռեալիզմ գրական ուղղության հիմնադիր և քաղաքական ակտիվիստ, ԽՍՀՄ գրողների միությունը ստեղծելու նախաձեռնող և նրա վարչության առաջին նախագահ Ալեքսեյ Մաքսիմովիչ Գորկու (Պեշկով, 1868-1936) պատվին։ Գորկին հինգ անգամ ներկայացվել է գրականության Նոբելյան մրցանակի (1918, 1923, երկու անգամ՝ 1928, 1933 թվականներին)։ «Գորկի» (բառացիորեն՝ *դառը*) կեղծանունով առաջին անգամ հանդես է եկել 1892 թվականին, երբ Թիֆլիսի «Կավկազ» (Կովկաս) թերթում տպագրվել է նրա առաջին պատմվածքը` «Մակար Չուդրան»։ Այդ անունն արտացոլում էր նրա աճող զայրույթը ռուսաստանյան կյանքից և դառը ճշմարտությունն ասելու վճռականությունը։

## Ծանոթագրություններ

## Աղբյուրներ
*Улица Горького в Ялте
*Подробная карта улица Горького, город Ялта со спутника с номерами домов, индекс и маршруты, Яндекс, Гугл карта 

## Արտաքին հղումներ
*г. Ялта, улица Горького 

Կատեգորիա:Յալթայի փողոցներ
Գրիբոյեդովի փողոց (Յալթա)

**Գրիբոյեդովի փողոց** (), փողոց Ղրիմի Յալթա քաղաքում։ Անվանվել է ռուս դրամատուրգ, բանաստեղծ, դիվանագետ Ալեքսանդր Սերգեևիչ Գրիբոյեդովի (1795-1829) պատվին։ Սկիզբ է առնում Բլյուխերի փողոցից և ավարտվում Բիրյուկովի փողոցի հետ հատումով։ Երկարությունը 440 մետր է։

## Նկարագրություն
Յալթա քաղաքի Գրիբոյեդովի փողոցը սկսվում է Բլյուխերի փողոցից, հատում Ուկրաինական փողոցը և ավարտվում Բիրյուկովի փողոցի հետ հատումով։ Փողոցում կա համարակալված 39 շինություն։ Կարճ փողոց է. երկարությունն ընդամենը 440 մետր է։

Գրիբոյեդովի փողոցի փոստային դասիչն է՝ 298604։

Փողոցն անվանվել է ռուս դրամատուրգ, բանաստեղծ, դիվանագետ, «Խելքից պատուհաս» կատակերգության հեղինակ Ալեքսանդր Սերգեևիչ Գրիբոյեդովի (1795-1829) պատվին։ «Խելքից պատուհաս» չափածո կատակերգությունը ռուսական թատերգության ու պոեզիայի գագաթներից է համարվում։ Գրված լինելով աֆորիստիկ ոճով՝ ժողովրդականացված տասնյակ մեջբերումների տեսքով այն տարածվել է երկրով մեկ։ «Խելքից պատուհաս» կատակերգությունն առաջին անգամ բեմադրվել է Երևանում՝ քաղաքը պարսիկներից 1828 թվականին ազատագրած ռուսական զորքի սպաների ուժերով։ 1829 թվականի հունվարի 30-ին Գրիբոյեդովը, դեսպանատան 37 այլ աշխատակիցների հետ, մոլեռանդ մուսուլմանների խառնամբոխի ձեռքով գազնաբար սպանվել է Թեհրանում։

## Ծանոթագրություններ

## Աղբյուրներ
*Улица Грибоедова в Ялте
*Подробная карта улица Грибоедова, город Ялта со спутника с номерами домов, индекс и маршруты, Яндекс, Гугл карта 

## Արտաքին հղումներ
*г. Ялта, улица Грибоедова 

Կատեգորիա:Յալթայի փողոցներ
Վրատնա դաշտ

300px|մինի|Վրատնա դաշտը
300px|մինի|Վրատնա դաշտը Պոլուդնյովի գրյուն սարից  /1460 մ/
**Վրատնա դաշտ** կամ **Վրատնա դոլինա**, դաշտ Սլովակիայում՝ Փոքր Ֆատրա լեռնահամակարգում։ Գտնվում է Ժիլինա շրջանի Տերչով գյուղից 3 կիլոմետր հեռավորության վրա, զբաղեցնում է մոտավորապես 36 քառակուսի կիլոմետր մակերես։ Դաշտ կարելի է մուտք գործել Տիեսնավիից, Ստարա դոլինայից, Նովա դոլինայից, Ստարի դվորից։

## Զբոսաշրջություն
Վրատնան համարվում է Սլովակիայի ամենահաճախ այցելվող զբոսավայրերից և լեռնադահուկային կենտրոններից մեկը։ «Վրատնա» հանգստյան տունը տեղավորված է 600-1550 մետր բարձրության վրա և դահուկորդներին տրամադրում է 16 դահուկուղիներ։ 2006 թվականից այստեղ գործում է ութտեղանոց գոնդոլներով ճոպանուղի մինչև Խլեբ սարի գագաթը, որը գտնվում է ծովի մակերևույթից 1490 մետր բարձրության վրա։ Դահուկային մարզաձևերի սիրահարները կարող են սար բարձրանալ նաև առանց ճոպանուղուց օգտվելու, զբաղվել ձմեռային զանազան խաղերով, սահնակ, հեծանիվ վարել, արշավների գնալ...

## Ջրհեղեղը
2014 թվականի հուլիսի 21-ին, արտասովոր առատ տեղումներից հետո, ջրհեղեղը ծածկեց Վրատնա բերող ճանապարհն ու մասամբ քանդեց այն՝ դաշտը կտրելով երկրի մնացած մասից։ Ճապանուղու վերին կայանից և «Վրատնա» հանգստյան տնից ավելի քան 120 զբոսաշրջիկներ տարհանվեցին։

## Ծանոթագրություններ

## Արտաքին հղումներ
*Vrátna Valley at Slovakia.travel
*Vrátna Ski Resort at Slovakia.travel
*Vrátna at Slovakiatourism.sk
*Vrátna Free Time Zone resort

Կատեգորիա:Սլովակիայի աշխարհագրություն
Կրուպսկայայի փողոց (այլ կիրառումներ)

**Կրուպսկայայի փողոց** անվանումը կարող է վերաբերել.

* Կրուպսկայայի փողոց (Դոնի Ռոստով)
* Կրուպսկայայի փողոց (Կրասնի Սուլին)
* Կրուպսկայայի փողոց (Յալթա)
Սուրբ Հովհաննես Մկրտիչ եկեղեցի (Նոր Ջուղա)

**Սուրբ Հովհաննես Մկրտիչ**, հայ առաքելական եկեղեցի Իրանի Սպահանի նահանգում՝ Նոր Ջուղա քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Գտնվում է Չարսու թաղում։

## Պատմություն
Եկեղեցին կառուցվել է 1621 թվականին։ Նախկինում եկեղեցին, ինչպես և ի սկզբանե սուրբ Նիկողայոս և Սուրբ Մինաս եկեղեցիները, կոչվել է «սուրբ Աստվածածին», իսկ երբ Հովհաննես Մկրտչի մասունքը Ամիրասաթենց Եղիազարի կողմից տեղափոխվեց այնտեղ, եկեղեցին անվանափոխվեց։ Ժողովրդի շրջանում, որպես առաջին աջն ունեցող եկեղեցի, կոչվել է «Աջի ժամ»։ Շինությունը կառուցվել է կավով ու աղյուսով։ Հյուսիսային կողմում կա մի փոքր մատուռ, որը կառուցվել է 1774 թվականին։

Զանգակատունը կառուցվել է 1841 թվականին, Պողոս Անդրեասյանի նվիրատվությամբ։ Վերջինս 1859 թվականին նորոգել է ամբողջ եկեղեցին։

2006 թվականին, աջակողմյան դասի արևելյան պատի առջև, ավանդատան դռան կողքին կառուցվեց քարակերտ մի նոր ավազան։

## Ճարտարապետություն
Սուրբ Հովհաննես Մկրտիչը բազիլիկ եկեղեցի է, հատակագիծը 15 x 5մ՝ արևելք-արևմուտք ուղղությամբ։ Երկհարկ զանգակատունն արևմտյան դռան առջև է։ Եկեղեցու ներսը պատված է գիպսով. գմբեթի տակ և եկեղեցու զոհասեղանին Աստվածաշնչի թեմայով նկարներ։ Ներսում գտնվում են չորս սյուներ։

Գմբեթի հիմքը կառուցված է քառանկյուն ձևով։ Եկեղեցին ունի երկու մուտք՝ հյուսիսից և արևմուտքից։ Պատերի և ավազանի վերևում կա 13 խաչքար։ Խորանում ներկայացված է Հիսուսի Համբարձումը, եզրերին կան առաքյալների, իսկ ներքևում Աստվածածնի նկարը, հրեշտակները և մի մարդ ու կին։

Զանգակատան ետևում՝ արևմտյան դռան շուրջ, քանդակներ ու երիզազարդեր կան։ Դռան վերևում՝ կամարից վար, քանդակված է Հովհաննես Մկրտչի գլխատումը և նվիրումը Հերովդեսի աղջկան։ Վերևում քանդակված է Գառն Աստծու, իսկ անկյուններում հրեշտակներ են։

## Տես նաև
* Հովհաննես Մկրտիչ

## Ծանոթագրություններ

հ
հ
Կատեգորիա:Եկեղեցիներ այբբենական կարգով
Սուրբ Գրիգոր Լուսավորիչ եկեղեցի (Նոր Ջուղա)

**Սուրբ Գրիգոր Լուսավորիչ**, հայ առաքելական եկեղեցի Իրանի Սպահանի նահանգում՝ Նոր Ջուղա քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Գտնվում է Փոքր Մեյդան թաղամասում, որի միակ եկեղեցին է։

## Պատմություն
Եկեղեցին կառուցվել է 1633 թվականին, Խոջա Մինասի օգնությամբ, որի պատճառով էլ կոչվել է նաև «Փոքր Խոջենց ժամ»։ Շինությունը փոքր է, ունի երեք մուտք։ Գմբեթն ունի ութ փոքր պատուհան։ Այն Սուրբ Ներսես եկեղեցուց հետո, երկրորդն է, որ կառուցվել է հայկական ոճով։ Եկեղեցում կան բազմաթիվ խաչքարեր, որոնցից մի քանիսը թվագրվում են 1641, 1643 և 1646։

Բակում կա Խոջա Մինասի մեծ որդու՝ Քանանի կնոջ՝ Սամբարի տապանաքարը, ուր գրված է. «Կողակից է սա Քանանի, մեծ որդուն Խոջա Մինասի, Ս. եկեղեցուս շինողի»։ Եկեղեցին ունի փայտազարդ դռնով մատուռ (ամռան եկեղեցի), որը կառուցւել է 1714 թվականին, Խոջա Մինասի թոռ և Խոջա Քանանի որդու՝ Թարխանի կողմից։

## Ճարտարապետություն
Եկեղեցու հատակագիծը ուղղանկյուն է՝ արևելք-արևմուտք, 17 x 7.5 մ չափերով։ Ժամանակին սուրբ Գրիգոր Լուսավորիչ եկեղեցին ունեցել է որմանկարներ, որոնք լավ չեն պահպանվել և ծածկվել են նորոգությունների ժամանակ։ Պեղվել են երկու որմանկարներ՝ խորանի մասում։ Դրանցից մեկը Աստվածածնի ավետումն է՝ հետևյալ գրությամբ. «Յիշատակ է Տէր Յարությունին և յուր կողակից Եաննաուն 175 (1790)»։ Մյուսում ամանի առջև ծնկաչոք քահանա է, իսկ Հիսուսը նստել է աթոռի վրա և խաղողի ճիթը ճմլում է սկիհի մեջ, վերից իջնում է սուրբ Հոգին, իսկ ամպերի մեջից երևում է Աստծո պատկերը։ Որմնանկարն ունի գրություն «Ջուր մաքրություն մեղաց, Արյուն հաղորդություն սրբոց»։

Բեմի երկու կողմերում կան զինվորների պատկերներ։ Սեղանի աստիճանները արծաթապատ են և նկարազարդված խաչերով ու ծաղիկներով։ Աստիճանների կենտրոնական մասերում կան երեք պատկերներ, որոնցից ստորինը ներկայացնում է Սկիհը նշխարով և սուրբ Հոգին, որին բռնած պահում են երկու հրեշտակներ, միջինը՝ Խաչելությունն է, իսկ վերջինը՝ Համբարձումը։ Խորանում Մարիամ Աստվածածինն է՝ Հիսուսը գրկին, իսկ կողքերին՝ հրեշտակներ։ Բեմի արևելեան պատին Բեթղեհեմի եկեղեցու նմանությամբ եղել է խաչաձև պատուհան։ Մատուռի ներսում՝ սեղանի ետին և առաջնային մասերում, գունավոր հախճապակիներ են՝ 1.15 և 1.95 մետր։

## Տես նաև
* Սուրբ Գրիգոր Լուսավորիչ եկեղեցի (Թեհրան)
* Սուրբ Գրիգոր Լուսավորիչ կաթողիկե եկեղեցի (Թեհրան)

## Ծանոթագրություններ

գ
Կատեգորիա:Եկեղեցիներ այբբենական կարգով
գ
Don’t Cry

**Don’t Cry** (անգլերենից թարգմանաբար՝ «Մի լացիր»), ամերիկյան Guns N' Roses ռոք խմբի սինգլը, որը կարելի է գտնել Use Your Illusion I (ալբոմի 4-րդ երգը) և Use Your Illusion II (ալբոմի 13-րդ երգը) ալբոմներում։ Երգի հեղինակներն են Էքսլ Ռոուզն և Իզի Ստրեդլինը։ «Estranged» և «November Rain» երգերի հետ միասին այն ձևավորում է եռերգություն։ Բոլոր երեք երգերը մասամբ հիմնված են ամերիկացի գրող Դելա Ջեյմսի «Without You» նովելի հիման վրա։

## Կատարողների կազմ
* Էքսլ Ռոուզ՝ վոկալ, ֆրոնտմեն, պրոդյուսեր
* Սլեշ՝ սոլո-կիթառ, պրոդյուսեր
* Իզի Ստրեդլին՝ ռիթմ-կիթառ, բեք-վոկալ, պրոդյուսեր
* Դաֆ Մակագան՝ բաս, բեք վոկալ, պրոդյուսեր
* Մեթ Սորում՝ հարվածային, պրոդյուսեր
* Շենոն Հուն՝ բեք-վոկալ

## Չարթեր

## Ծանոթագրություններ

Կատեգորիա:Irish Singles Chart գլխավորած սինգլներ
Last Fair Deal Gone Down

**Last Fair Deal Gone Down**, Katatonia խմբի հինգերորդ լիաֆորմատ ալբոմը, որը թողարկվել է 2001 թվականին Peaceville Records-ում։ Ալբոմը անվանվել է բլյուզ-երգիչ Ռոբերտ Ջոնսոնի երգի պատվին։ Այս ալբոմն առաջինն է խմբի չորս ալբոմների շարքում, որը թողարկվել է անփոփոխ կազմով՝ ի դեմս Յոնաս Ռենկսի, Անդերս Նյուստրյոմի, Ֆրեդրիկ Նորմանի, Մաթիաս Նորմանի և Դանիել Լիլեքվիստի։

Ալբոմի վրա աշխատանքները սկսվել են 1999 թվականին, նրանց նախորդ՝ *Tonight's Decision* ալբոմի թողարկումից անմիջապես հետո։ Ինչպես մյուս ալբոմներում, երգերի մեծ մասը գրվել է խմբի հիմնադիրների կողմից։

## Երգերի ցանկ

## Ձայնագրման մասնակիցներ
* Յոնաս Ռենսկե՝ վոկալ
* Անդերս Նյուստրյոմ՝ կիթառ, 
* Ֆրեդրիկ Նորման՝ կիթառ
* Մատիաս Նարման՝ բաս կիթառ
* Դանիել Լիլեքվիստ՝ հարվածային գործիքներ

## Ծանոթագրություններ

Կատեգորիա:2001 ալբոմներ
Գոգոլի փողոց (Յալթա)

**Գոգոլի փողոց** (), փողոց Ղրիմի Յալթա քաղաքում։ Անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Սկիզբ է առնում Լենինի անվան առափնյա փողոցից և ավարտվում Կրասնոարմեյսկայա փողոցի հետ հատումով։ Երկարությունը 740 մետր է։

## Նկարագրություն
Յալթա քաղաքի Գոգոլի փողոցը սկսվում է Լենինի անվան առափնյա փողոցից, հատում Սևաստոպոլի, Արխիվնայա, Վոլոդարսկու, Տավրիչեսկայա փողոցները և ավարտվում Կրասնոարմեյսկայա փողոցի հետ հատումով։ Փողոցը զուգահեռ է Վոդոպադնայա գետի հունին։ Փողոցում կա համարակալված 32 շինություն։ Երկարությունը 740 մետր է։

Գոգոլի փողոցի փոստային դասիչն է՝ 298635։
[320px|մինի|ձախից|[Յուլիան Սեմյոնովի հուշարձան (Յալթա)|Յուլիան Սեմյոնովի հուշարձանը Լենինի անվան առափնյա փողոցի և Գոգոլի փողոցի խաչմերուկում]]
Փողոցն անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Գոգոլի լավագույն ստեղծագործություններն են «Տարաս Բուլբա», «Մեռած հոգիներ» վեպերը, «Ռևիզորը», «Ամուսնություն» թատերգությունները, «Ցնորվածի հուշատետրը», «Պատմություն այն մասին, թե ինչպես Իվան Իվանովիչը գժտվեց Իվան Նիկիֆորովիչի հետ», «Դիմանկարը» և այլ պատմվածքներ։ Որպես քննադատական ռեալիզմի հիմնադիր, երգիծաբան, Գոգոլը ստեղծել է իր անկրկնելի ոճը, որտեղ ձուլվել են քնարականությունը, ռոմանտիկ ոգեշնչվածությունը և սուր երգիծանքը։ Նա հսկայական ազդեցություն է գործել ոչ միայն ռուսական, այլև համաշխարհային գրականության զարգացման վրա։

2012 թվականի սեպտեմբերի 29-ին Լենինի անվան առափնյա փողոցի և Գոգոլի փողոցի խաչմերուկում՝ «Օրեանդա» հյուրանոցի կենտրոնական մուտքի մոտ, բացվել է գրող և հրապարակախոս Յուլիան Սեմյոնովի հուշարձանը։

## Պատկերասրահ

Здание бывшего краеведческого музея, улица Гоголя, 12, Ялта, Крым.jpg|Նախկին գավառագիտական թանգարանի շենքը (Գոգոլի, 12)
Вулиця Гоголя 24, Ялта.JPG|Գոգոլի, 24
Вулиця Гоголя 4, Ялта.JPG|Գոգոլի, 4
Вулиця Гоголя 4, Ялта 02.JPG|Գոգոլի, 4


## Ծանոթագրություններ

## Աղբյուրներ
*Улица Гоголя в Ялте
*Подробная карта улица Гоголя, город Ялта со спутника с номерами домов, индекс и маршруты, Яндекс, Гугл карта 

## Արտաքին հղումներ
*г. Ялта, улица Гоголя 

Կատեգորիա:Յալթայի փողոցներ
Ալեքսեյ Գասիլին

**Ալեքսեյ Եվգենևիչ Գասիլին** (, ), ռուս ֆուտբոլիստ։ «Տոմ» ակումբի խաղացող։ Հանդես է գալիս հարձակվողի դիրքում։ 2013 թվականին դարձել է Եվրոպայի պատանեկան առաջնության հաղթող Ռուսաստանի մինչև 17 տարեկանների պատանեկան թիմի կազմում։

## Կարիրեա
### Ակումբային
Գասիլինի առաջին ակումբը դարձել է Սանկտ Պետերբուրգի «Սմենան», որտեղ նրա առաջին մարզիչը եղել է Ալեքսանդր Պետրովիչ Սմիկովը։ 2013 թվականի մայիսի 26-ին կատարել է իր նորամուտը «Զենիթի» հիմնական կազմում՝ Ռուսաստանի առաջնության 30-րդ տուրի՝ «Ամկար» ակումբի դեմ խաղի 46-րդ րոպեին փոխարինելով Ալեքսանդր Կերժակովին 46-րդ րոպեին։

2015 թվականի հուլիսի 31-ին վարձավճարային հիմունքներով տեղափոխվել է գերմանական Գելզենկիրխենի «Շալկե 04» ակումբ։ Սեպտեմբերի 4-ին ընդգրկվել է թիմի հայտացուցակում՝ մասնակցելու Եվրոպայի լիգային, սակայն մինչև ամսվա վերջ խաղացել է միայն «Շալկե 04»-ի երկրորդ կազմում, որը հանդես էր գալիս «Արևմուտք» տարածաշրջանյին լիգայում՝ գերմանական 4-րդ դիվիզիոնում։ Գասիլինն «Շալկե 04» ակումբի երկրորդ կազմում հանդես է եկել Գերմանիայի ֆուտբոլի ֆեդերացիայի հատուկ թույլտվությամբ, քանի որ արտասահմանցիները իրավունք չունեն խաղալու երկրորդ կազմերում։ 2015/16 մրցաշրջանի ավարտին Գասիլինն ստիպված է եղել հեռանալ ակումբից, որովհետև ֆեդերացիան մերժել է տալ թույլտվություն հաջորդ մրցաշրջանի համար։ Նա վերադարձել է «Զենիթ», որի հետ պայմանագրի ավարտին դեռ մեկ տարի կար։

2016 թվականի սեպտեմբերի 22-ին Ռուսաստանի գավաթի խաղարակության՝ «Տամբով» ակումբի դեմ խաղում խաղադաշտ է դուրս եկել «Զենիթի» կազմում՝ հանդիպման 68-րդ րոպեին փոխարինելով Ռոբերտ Մակին։ Աչքի է ընկել գոլային փոխանցմամբ և կանոնների խախտումով, որի համար նշանակվել է տասնմեկ մետրանոց և ստացել է դեղին քարտ։

2017 թվականի փետրվարի 23-ին երեքուկես տարով պայմանագիր է կնքել Պերմի «Ամկար» ակումբի հետ։ Նորամուտը թիմի հիմնական կազմում կատարել է մարտի 5-ին՝ դուրս գալով փոխարինման «Ուրալ» ակումբի դեմ խաղում։

### Հավաքականում
Չի մասնակցել 2013 թվականի Եվրոպայի մինչև 17 տարեկանների պատանեկան առաջնության ընտրությանը, սակայն թիմի մարզիչ Դմիտրի Խոմուխայի կողմից հրավիրվել է մասնակցելու մրցաշարի եզրափակիչ հատվածին, որն անցկացվել է Սլովակիայում։ Առաջնությունում մասնակցել է 4 խաղի՝ թիմի հետ հասնելով մինչև եզրափակիչ, որտեղ Ռուսաստանի հավաքականը տասնմեկ մետրանոցների շարքում հաղթել է Իտալիայի հավաքականին և իր պատմության մեջ 3-րդ անգամ դարձել Եվրոպայի չեմպիոն։ Գասիլինի տասնմեկ մետրանոցից հարվածը հետ է մղել դարպասապահ Սիմոնե Սկուֆետը։ Իր միակ գոլը Գասիլինը խփել է խմբային փուլի՝ Իտալիայի դեմ խաղում (1:1)։

## Վիճակագրություն
### Ակումբային

## Ձեռքբերումներ
; Ռուսաստանի հավաքական
*Եվրոպայի մինչև 17 տարեկանների պատանեկան առաջնության հաղթող - 2013
*Եվրոպայի մինչև 19 տարեկանների պատանեկան առաջնության արծաթե մեդալակիր - 2015

; «Զենիթ»
* Ռուսաստանի առաջնության արծաթե մեդալակիր - 2012/13

## Ծանոթագրություններ

## Արտաքին հղումներ
* 
* Ֆուտբոլիստի էջը zenit-history.ru կայքում

Կատեգորիա:Ամկարի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Շալկե 04-ի ֆուտբոլիստներ
Կատեգորիա:Տոմի ֆուտբոլիստներ
Սլովակյան դրախտ (ազգային պարկ)

300px|մինի|''Ստրատենսկա պիլա'' զբոսաշրջային հանգրվանը
**Սլովակյան դրախտ** (), Սլովակիայի Հանրապետության ինը ազգային պարկերից մեկը։ Ստեղծվել է Սլովակյան դրախտ լեռնաշղթայի բնությունը պահպանելու նպատակով։

## Պատմություն
1964 թվականի օգոստոսի 21-ին այստեղ ստեղծվեց Սլովակիայում բնության առաջին պահպանվող տարածքը, որին 1988 թվականի հունվարի 18-ին շնորհվեց ազգային պարկի կարգավիճակ։ Պարկում եղած շուրջ 350 քարայրներից մեկը՝ Դոբշինսկա սառցաքարանձավը (որն, ի դեպ, հանրության առջև բաց միակ քարանձավն է պարկում) 2000 թվականին ընդգրկվեց ՅՈՒՆԵՍԿՕ-ի Համաշխարհային ժառանգության ցանկում։ 2004 թվականին էլ պարկի առանձին հատվածներ  *Natura 2000* բնապահպանական ցանցի մաս կազմեցին։

## Աշխարհագրություն
Ազգային պարկն զբաղեցնում է 197.63 քառակուսի կիլոմետր տարածք2, նրա շուրջն ստեղծված է 130.11 քառակուսի կիլոմետր մակերեսով բուֆերային գոտի.2: Պարկում կան տասնմեկ ազգային արգելոց և բնության  ութ արգելոց։ Քարանձավներից բացի՝ մեծ թիվ են կազմում կիրճերը, ջրվեժները, որոնցից ամենաբարձրը՝  Զավոյովին, ունի 70 մետր բարձրություն։ Ամենաբարձր կետը Պրեդնա Գոլյա սարն է (ծովի մակերևույթից բարձրությունը՝1545 մետր), ամենացածր կետը ծովի մակերևույթից բարձր է 470 մետր։ Ազգային պարկի վարչական շենքը գտնվում է Սպիշսկա նովա վես բնակավայրում։

## Կենդանական և բուսական աշխարհը
Սլովակյան դրախտի տարածքի 90 տոկոսն զբաղեցնում են անտառները, որոնցում գերակշռում են եղևնին, կեչին, գիհին, սոճին։ Այստեղ բազմանում են անողնաշարավորների շուրջ 4000, այդ թվում՝ թիթեռների ավելի քան 2100 տեսակներ։ Ողնաշարավոր կենդանիները ներկայացված են 200 տեսակներով, որոնցից 130-ը պաշտպանության տակ են առնված։ Կան կաթնասուն 40 կենդանատեսակներ՝ արջ, աղվես, գայլ, անտառակատու, եղջերու, վարազ, ջրաքիս և այլն։ Պարկը հարազատ միջավայր է դարձել 65 հազվագյուտ կենդանատեսակների, այդ թվում՝ եվրոպական ջրասամույրի, եվրոպական գետնասկյուռի, բալոբանի համար։

## Զբոսաշրջություն
Զբոսաշրջիկների համար պարկում գցվել են մոտավորապես 300 կիլոմետր ընդհանուր երկարությամբ արահետներ ու կածաններ՝ անհրաժեշտ լրացուցիչ հարմարություններով՝ սանդուղքներով, շղթաներով, կամրջակներով։ Եղած շուրջ 350 քարանձավներից հանրության առջև բաց է միայն Դոբշինսկա սառցային քարանձավը, որն ունի 1232 մետր երկարություն և համարվում է Եվրոպայի ամենամեծ սառցային քարանձավներից մեկը։

## Պատկերասրահ

Image:Slovensky raj 01.jpg|Պարկի ջրվեժներից մեկը
Image:Slovensky raj 02.jpg|Պարկի ջրվեժներից մեկը
Image:Dedinky and Palcmanska masa.jpg|Պալցմանսկա Մաշա ջրամբարը
Image:Cistercian Monastery at Klastorisko.jpg|XIII դարի վանքի ավերակները
Image:Dobsinska ladova cave.jpg|Դոբշինսկա քարանձավը


## Ծանոթագրություններ

## Արտաքին հղումներ
* Фотографии Словацкого рая 

Կատեգորիա:1964 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Սլովակիայի ազգային պարկեր
Սղոցակիր ճպուռ

**Սղոցակիր ճպուռ** (), շերեփագիների ընտանիքին պատկանող միջատ։ Գրանցված է Հայաստանի Կարմիր գրքում։

## Նկարագրություն
75-81 մմ երկարությամբ շատ խոշոր ճպուռ է։ Արուների մարմնի ընդհանուր ֆոնը երկնագույն է, իսկ Էգերինը՝ կանաչաերկնագույն (որի վրա թե′ էգերը, թե′ արուները ունեն սև և սպիտակ գույնի զարդանախշ)։

## Տարածվածություն
Տարածված է Հյուսիսային Եվրոպայում, (Շվեդիա, Ֆինլանդիա), Սիբիրում՝ Ուրալի արևելյան լանջերից մինչև Տոմսկ, Հյուսիսային Ղազախստան և Մոնղոլիա։ Հարավարևելյան Թուրքիայի (Վանա լիճ), Հարավարևմտյան Վրաստանի (Ախալքալաքի բարձրավանդակ) և Հայաստանի տարածքների պոպուլյացիաները համարվում են ռելիկտային։ Հայաստանում հայտնի  է Արդենիս գյուղի մոտ գտնվող Գելլի լճի տարածքում (Շիրակի մարզ)։

## Էկոլոգիա
Կովկասում հանդիպում է բարձր լեռնային գոտում։ Արեալի այլ հատվածներում կարող է հանդիպել թույլ աղիավուն, կանգնած ջրով ջրամբարներում։ Ջրաճահճային հարուստ բուսականությամբ, ճահճացած, թթու ռեակցիայով ջրերում թրթուրի զարգացումը տևում է 2-3 տարի։ Թրթուրները կարող են երկար գոյատևել ջրից դուրս պայմաններում։ Եվրոպայում թռչում են հուլիս-սեպտեմբեր ամիսներին, իսկ Հայաստանում՝ օգոստոսին։

## Պահպանություն
Հազվագյուտ տեսակ է, որը հանդիսանում է հիմնական արեալից հեռու գտնվող, մեկուսացած ռելիկտային պոպուլյացիա։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես վտանգված տեսակ։ Ծայրահեղ հազվադեպ է հանդիպում, հայտնի է հայտնաբերման մեկ գրանցում։

Թվաքանակի փոփոխության միտումները բացահայտված չեն։

Վտանգման հիմնական գործոնները բացահայտված չեն։

Պահպանվում է «Արփի» ազգային պարկում։

## Ծանոթագրություններ

Կատեգորիա:Շերեփազգիներ
Կատեգորիա:Միջատներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Վտանգված տեսակներ
Գոգոլի փողոց (այլ կիրառումներ)

**Գոգոլի փողոց** անվանումը կարող է վերաբերել.

* Գոգոլի փողոց (Երևան)
* Գոգոլի փողոց (Դոնի Ռոստով)
* Գոգոլի փողոց (Կրասնի Սուլին)
* Գոգոլի փողոց (Յալթա)
* Գոգոլի փողոց (Շախտի)
Օրդուբադյան սևամարմին

**Օրդուբադյան սևամարմին** (), սևամարմինների ընտանիքին պատկանող միջատ, որը գրանցված է Հայաստանի Կարմիր գրքում։

## Նկարագրություն
6-8,5 մմ երկարությամբ, չափավոր ուռուցիկ, թույլ փայլուն մարմնով, նեղ առաջնամեջքով և գրեթե զուգահեռակող, չափավոր լայն վերնաթևերով մանր չափի բզեզ է, որի գունավորումն ամբողջովին սև է, երբեմն սև երկայնակի զոլով վերնափևերը կարող են լինել դարչնագույն կամ շիկակարմիր։

## Տարածվածություն
Հանդիպում է Հայաստանում, Նախիջևանի Ինքնավար Հանրապետությունում։ Հայաստանում հայտնի է Երևանի մոտակայքում` Ջրվեժ ավանի մոտ գտնվող կիրճում, ինչպես նաև Հացավան գյուղի շրջակայքում (Կոտայքի մարզ)։

## Էկոլոգիա
Ապրում են տարբեր տեսակի կիսաանապատներում, չոր լեռնատափաստանում, հանդիպում՝ մայիս-հուլիսին՝ ցերեկը քարերի տակ, մթնշաղին բարձրանում են բուսականության վրա։

Կենսաբանության առանձնահատկությունները հայտնի չեն։

## Պահպանություն
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Թվաքանակը ցածր է, հանդիպում են հատուկենտ, թվաքանակի փոփոխության միտումները հայտնի չեն։

Վտանգման հիմնական գործոն է հանդիսանում քաղաքային ենթակառուցվածքի զարգացմամբ, հողերի գյուղատնտեսական յուրացմամբ, անասունների չկարգավորված արածեցմամբ պայմանավորված էկոհամակարգերի քայքայումը։

Պահպանության միջոցառումներ չեն իրականացվում

## Ծանոթագրություններ

Կատեգորիա:Միջատներ
Կատեգորիա:Սևամարմիններ
Կատեգորիա:Հազվագյուտ տեսակներ
Կատեգորիա:Վտանգված տեսակներ
Կատեգորիա:ՀՀ Կարմիր գրքում գրանցված կենդանիներ
Կարլ Լիբկնեխտի փողոց (այլ կիրառումներ)

**Կարլ Լիբկնեխտի փողոց** անվանումը կարող է վերաբերել.

* Կարլ Լիբկնեխտի փողոց (Կրասնի Սուլին)
* Կարլ Լիբկնեխտի փողոց (Յալթա)